เห็นดีลมะม่วงปั่นมาขายแบบนี้ ไม่กดซื้อคงไม่ใช่เราแล้วค่ะ ก็เลยซื้อแล้วรีบมาลองจ้า 
 
สำหรับพิกัดร้าน จะอยู่สยามสแควร์ซอย 7 ตรงข้ามร้านวัตสันค่ะ ที่นี่จะขายเมนูที่เน้นมะม่วงเป็นหลักค่ะ 
 
- Third Love แก้วใหญ่ 70 บาท จะใส่ส่วนผสม 3 อย่างค่ะ คือ มะม่วง น้ำกะทิ และไข่มุกค่ะ เสริฟมา 3 ชั้นสวยงามน่าทานมากๆค่ะ โดยพนักงานจะใส่ไข่มุกก่อนค่ะ แล้วใส่น้ำกะทิปั่น ใส่น้ำมะม่วงปั่น และโรยหน้าด้วยเนื้อมะม่วงสุก ตบท้ายค่ะ

น้ำมะม่วงปั่น หวานนิดๆหอมๆมะม่วง อร่อยๆค่ะ ส่วนน้ำกะทิจะมันๆไม่เค็มค่ะ ไข่มุกเหนียวหนุบๆทานเปล่าๆออกจืดๆ ส่วนเนื้อมะม่วงสุกหวานๆนุ่มๆดีค่ะ ต้องคนๆแล้วทานจะได้ความหอมๆหวานๆมันๆ และได้เคี้ยวหนุบๆด้วย อร่อยดีค่ะ
 
- Rescue Me! แก้วใหญ่ 70 บาท เป็นน้ำมะม่วงปั่น โรยหน้าด้วยเนื้อมะม่วงสุก และ Popping Boba ซึ่งคือไข่มุกเป๊าะแป๊ะรสมะม่วงค่ะ

น้ำมะม่วงปั่น หวานๆหอมๆอร่อยเช่นเดิมค่ะ ซึ่งไม่หวานแสบคอไป ดูดปรื๊ด ดูดปรื๊ด คล่องคออร่อยค่ะ เมนูนี้ชอบไข่มุกเป๊าะแป๊ะ แตกโป๊ะๆในปาก มันส์ดีค่ะ แต่จะออกหวานๆสังเคราห์ไปหน่อย แต่ชอบ ที่แตกโป๊ะๆ เลยให้อภัยได้ค่ะ ส่วนเนื้อมะม่วงรอบนี้ออกงอมไปนิด แต่ยังนุ่มหวานก็ใช้ได้ค่ะ
 
เมนูน้ำปั่น จะมี 2 ขนาดให้เลือกค่ะ ซึ่งราคาจะต่างกัน 10 บาทค่ะ นอกจากน้ำมะม่วงปั่น ยังมี ถั่วแดง ชาเขียว สตอเบอรี่ กีวี ด้วยค่ะ เผื่อใครชอบสดชื่นเปรี้ยวนิดๆ ก็น่าลองจ้า
 
แต่ถ้าใครไม่อยากทานน้ำปั่น ที่นี่ก็ยังมีของหวานแนวอื่น เช่น พุดดิ้ง ไอศกรีมกับผลไม้รวม สาคูมะม่วง มะม่วงไข่มุก ข้าวเหนียวมะม่วง ไอศกรีมชาเขียวไข่มุก มะม่วงในน้ำกะทิ เป็นต้นค่ะ ทานแล้วสดชื่นหอมหวานกลับบ้านแน่นอนจ้า